dybninger, som tyde paa, at Stenen, naar den ikke brugtes, blev 
ophængt i en Rem. 
Af Skindskrabere fandt vi en af Flint eller Agat (Fig. 31 a). 
Den havde samme Form som de, der i Mængde ere fundne 
paa Vestkysten og endnu bruges af Eskimoerne ved Point 
Barrow. Skraberen har været indsat i et Træskaft af en sær¬ 
egen Form, der findes afbildet i Murdoch’s Afhandling S. 295—297. 
Fig. 31. a. Skindskvaber af Flint. V 2 . b. c. Skindskraber af Hvalben. l h. 
Desuden blev der fundet to Redskaber af Ben, som paa 
Grund af deres Form maa antages at være benyttede til Skind- 
skrabning eller maaske snarere til at gjøre Skindene og Skindtøj 
bløde med, naar de vare bievne stive efter at have været vaade 
og igjen tørrede. Det ene (Fig. 31b) har aabenbart tidligere 
havt en anden Bestemmelse, idet der er nogle store borede 
Huller i det. Det andet (Fig. 31 c) er et kileformet, fladt 
Stykke Hvalben, hvis tynde Ende antages at have været benyttet 
som Skraber, medens den tykke Ende støttede mod det ind¬ 
vendige af Haanden. 
Synaale fandt vi ikke, men derimod et Par Syprene og en Syring. 
Den ene Sypren (Fig. 32 a) er udskaaren af Ben og 7Va cm 
lang. I den ene Ende er der et Hul, og det nærmeste Stykke 
er forsynet med 6 — 7 ringformede Udskjæringer. Den blev 
fundet i en Barnegrav. 
